**یہودی خواتین کے پہلے عالمی اجتماع** کا انعقاد 6 سے 11 مئی 1923ء آسٹریا کے شہر ویانا میں ہوا۔  اس میں 20 سے زائد ممالک کے 200 کے قریب مندوبینائیں مجتمع ہوئیں۔ صیہونیت ہیں نمایاں موضوع تھا ، جبکہ یہودی مہاجرین کے لیے فلسطین ہجرت کرنے پر بھی تبادلہ خیال کیا گیا اور اس کی بھرپور حمایت کی گئی۔ 

 انیتا مولر کوہن ، اجتماع کی منتظم

پس منظر
-------

خواتین کی بین الاقوامی سرگرمیوں میں بڑھتی دلچسپی کی وجہ یہودی خواتین کی قومی مؤتمر (این سی جے ڈبلیو) بنی جو 19ویں صدی کے آخر میں ریاستہائے متحدہ میں قائم ہوئی تھی۔ اس کے بعد انگلستان اور جرمنی میں یہودی خواتین کی تنظیموں نے بھی شرکت کی۔ پہلی جنگ عظیم کے خاتمے کے بعد اس وقت نئی دلچسپی پیدا ہوئی جب این سی جے ڈبلیو کے مندوبیناؤں کو وہاں کی صورت حال کی تحقیقات کے لیے یورپ بھیجا گیا۔  لہذا یہ فیصلہ کیا گیا کہ مئی 1923ء میں مختلف ممالک سے یہودی خواتین کو مؤتمر میں بلایا جائے جہاں وہ "جنگ سے پیدا ہونے والے مسائل پر غور کرسکیں اور مل کر کام کرنے کے لیے تعمیری منصوبے مرتب کرسکیں"۔

مؤتمر
-----

 کانگریس کی صدر ، ریبکہ کوہوت 
### موضوعات

کانفرنس کے چھ روزہ پروگرام میں جن پانچ اہم موضوعات پر تبادلہ خیال کیا گیا ان میں "معاشرے میں یہودی عورت کے فرائض ، مہاجرین اور یتیموں کا مسئلہ ، بے گھر لڑکیوں کی صورت حال ، ہجرت اور فلسطین کے لیے امداد شامل ہیں۔"  اس بات پر طویل بحث و مباحثہ ہوا کہ فلسطین کس طرح نقل مکانی کرنے کی خواہش رکھنے والے یورپی مہاجرین کے لیے پناہ گاہ کا کام کرسکتا ہے۔  پہلے دن مقررین میں یہودی لڑکیوں کو جسم فروشی سے بچانے کی ضرورت پر آسٹریا سے تعلق رکھنے والے برتھا پپنہائیم اور روس میں یہودی بچوں کے ساتھ ہونے والے خوفناک سلوک پر روس سے تعلق رکھنے والے ڈاکٹر کورولک ، یہودی اسکولوں کے لیے گرانٹ دینے پر پولینڈ سے روزا پومرینٹز میلٹزر اور روس سے ڈاکٹر کورولک شامل تھے۔ 

ان مباحثوں سے مہاجرین اور یتیموں پر حالات کے تباہ کن نتائج سامنے آئے جنہیں پوگرم اور ظلم و ستم کے نتیجے میں بے گھر کر دیا گیا تھا۔ جب مشرقی یورپ کے نمائندوں نے روس اور یوکرین میں یہودیوں کی قسمت بیان کی ، تو شرکاء پر اثرات اس قدر پریشان کن تھے کہ اس کارروائی کو کچھ منٹ کے لیے روکنا پڑا۔ اگرچہ وہاں سیاسی کارروائی کی حمایت نہیں کی گئی، لیکن یہ تجویز کیا گیا تھا کہ ، بالفور اعلامیہ کے مطابق ، صیہونیت یہود کیساتھ پیش آنے والے مصائب سے نمٹنے کے عملی ذریعہ کے طور پر کام کرسکتا ہے۔ 

فلسطین کی حمایت کی ضرورت پر متفقہ معاہدہ ہوا۔ کانگریس کی حتمی قرارداد کے الفاظ کے مطابق: "لہذا ، یہ ظاہر ہوتا ہے کہ تمام یہود کا فرض ہے کہ وہ فلسطین کی معاشی و اقتصادی تعمیر نو میں تعاون کریں اور اس ملک میں یہود کے تصفیہ میں مدد کریں۔"

دوسری مؤتمر
-----------

جرمنی کے شہر ہیمبرگ میں یہودی خواتین کی دوسری عالمی مؤتمر کا انعقاد 3 سے 6 جون 1929ء تک ہوا۔

حوالہ جات
---------

1. ↑  "Frauen in Bewegung: 1848-1938" (بزبان الألمانية)۔ Frauen in Bewegung۔ 27 دسمبر 2019 میں اصل سے آرکائیو شدہ۔ اخذ شدہ بتاریخ 19 نومبر 2018  الوسيط `|url-status=` تم تجاهله (معاونت) صيانة CS1: لغة غير مدعومة (link)
2. ↑  Angelique Leszczawski-Schwerk (2014)۔ 'Die umkämpften Tore zur Gleichberechtigung' - Frauenbewegungen in Galizien (1867 – 1918): Frauenbewegungen in Galizien (1867 - 1918)۔ LIT Verlag Münster۔ صفحہ: 150–۔ ISBN 978-3-643-50586-6
3. 1 2  Las, Nelly۔ "History of ICJW"۔ International Council of Jewish Women۔ اخذ شدہ بتاریخ 20 نومبر 2018
4. ↑  Preface, World Congress of Jewish Women, Vienna, May 6—11th, 1923۔ Steering Committee of the World Congress of Jewish Women۔ 1923
5. 1 2 3  Las, Nelly۔ "International Council of Jewish Women"۔ International Council of Jewish Women۔ اخذ شدہ بتاریخ 20 نومبر 2018
6. ↑  Moshe Yaacov Ben-Gavriêl، Moše Yaʿaqov Ben-Gavrîʾēl، Armin A. Wallas (1999)۔ Tagebücher 1915 bis 1927۔ Böhlau Verlag Wien۔ صفحہ: 473–۔ ISBN 978-3-205-99137-3
7. ↑  "Weltkonferenz jüdischer Frauen: World Congress of Jewish Women, Hamburg, 3-6 juni 1929"۔ World Congress of Jewish Women۔ 1929۔ اخذ شدہ بتاریخ 20 نومبر 2018